《徵题郑邑侯还里屏》
明代·梁宪

雀啄棠阴鹤卧庭，琴弹花院昼泠泠。欣传仙吏飞双舄，空笑梁鸿守一经。

草莽岂忘深雨露，布衣只合老山灵。六年未识君侯面，自愧题诗上画屏。

作者简介：梁宪（一六二四—一六八三？），字绪仲。东莞人。明思宗崇祯间任推官。后栖隐罗浮。著有《梁无闷集》、《黄冠闷语》。事见民国张其淦《东莞诗录》卷二二。梁宪诗，以北京图书馆藏清初刻本《梁无闷集》为底本。